open-index/open-wikipedia-markdown huggingface dataset:
Kootjebroek

**Kootjebroek** (Nederlands: *Kootwijkerbroek*) is n daarp in de gemeente Barreveld, in de Nederlandse provinsie Gelderland. In t daarp wonen, mit de umgeving derbie, zo'n 4.840 minsen (2004).

Kootjebroek leit in de Gelderse Vallei, ten oosten van Barreveld. In dit deel van vallei het t n belangrieke laandbouwfunksie. De buurtschappen Esveld en Essen heuren bie Kootjebroek.

## Geschiedenis
t Daarp Kootjebroek bestaot nog niet zo lang. t Is ontstaon naodat inwoners uut Kootwiek de slechte laandbouwgronden in dit gebied gingen bewarken. De buurtschap Essen, in t zuudoosten van Kootjebroek, is ouwer. 

Daornaost wort der in de 15e eeuw veur t eerst de meul Puurveen eneumd, dat toe n standerdmeul was die mit n storm roend 1850 vergaon is. Kort daornao wier der n nieje meul ebouwd, die in 1964 of-ebraand is.

In 2001 kwam Kootjebroek landelik in t niejs, deur t verzet van bewoners tegen de grootse ruming van koeën naor anleiding van de ontdekking van tongblaor.
 
## Gallerie

Bestaand:Kootwijkerbroek.JPG|Toegang tot t daarp
Bestaand:Kootwijkerbroek kerk.jpg|Hervormde kaark van Kootjebroek
Bestaand:GG Kootwbr-voor.jpg|Griffermeerde Gemeente Kootjebroek ‎
Bestaand:GG Kootwbr-achter.jpg|Griffermeerde Gemeente Kootjebroek ‎
Galway (Ierlaand)

**Galway** (Iers: *Gaillimh*) is n snelst greuinden en veerde-grötste stad van Ierlaand, en de ennigste stad in de proveensie Connacht. t Ligt op de westkuste en het in t Iers ook wal *Cathair na Gaillimhe*: "Stad Galway". t Har in 2006 72.414 inwonners.

n Naam keump van de Corrib-rivier, de westerlike greanze van de eerste neerzetting. Den heten *Dún Bhun na Gaillimhe* (t fort an n voot van de Gaillimhe). t Woard Gaillimh beteeknt "steenachtig" as in "steenachtigen rivier". De stad hef ook de bienaamn Stämmestad (Cathair na dTreabh), umdet in de Hiberno-Normandiese periode veerteen stämme (haandelsfemilies) de stad besteurdn. n Naamn "stam" was eagelik nen nearbuugnden term den at nog oet de Cromwelliaanse tied keump. De Haandelsfemilies zagn zikzelf as Engelse oadelikn en warn dus trouw an de keuning. Do at Cromwell öar dus bezetn dee, wusn ze nit good wat ze dr met an mosn, en nömn do mer den naam oawer.

Galway steet bekeand as kultureel härt van Ierlaand, en wörd aait in eenn oadm eneumd met t Iers, en Ierse volksmuziek en wörd ook wal de tweetalige heuwdstad van Ierlaand eneumd.
Huang Xianfan

**Huang Xianfan** (Fusui, 13 november 1899 - Guilin, 18 jannewaori 1982) was nen Sjineesn historikus. 

## Leawn
Huang Xianfan wör in 1899 geboorn an de Fusui in Guangxi in de Zhuang femilie. Huang studeerdn van 1926 tot 1935 geskiedenisse an Universiteit van Peking. Doarnoa gung-e noar n Universiteit van Tokio, van 1935 tot 1937. Van 1938 töt 1940 deed'e les giewn an n Universiteit van Guangxi. Van 1941 töt 1942 deed'e les giewn as prefesser van n Universiteit van Sun Yat-sen in Guangdong. Van 1943 töt 1953 deed'e les giewn as prefesser van n Universiteit van Sun Yat-sen in Guilin. Van 1954 töt 1982 deed'e les giewn as prefesser Geschiedenisse van n Universiteit van Guangxi (t autonome gebied van Guangxi Zhuang) in Guilin.

## Histories waark
* Algemene Geschiedenis van China （Drei beuker,1932-1934）
* High school geschiedenis （1933）
* Boeren in de Yuan-dynastie （1934）
* Nationale Beweging Salvation van studenten in de Song-dynastie （1936）
* Samenleving in de Tang-dynastie （1936）
* Een korte geschiedenis van de Zhuang （1957）
* Nong Zhi Gao-Zhuang historische cijfers （oet-egiewn noa at'e oet de tied kwam, 1983）
* Algemene Geschiedenis van de Zhuang （oet-egiewn noa at'e oet de tied kwam, 1988）
* Klassieke studie (oet-egiewn noa at'e oet de tied kwam, 2004）
* Kritische Biografie van de Wei Ba Qun （oet-egiewn noa at'e oet de tied kwam, 2008）

## Riffereansies


## Oetgoande verbeending
* Prefesser van Zhuang
Klankleer van t Nedersaksies

Oaverzicht van klanken in t Nedersaksies en eure skriefwiezen, volgens:
*Achterhooks (ACT)  WALD-spelling
*Drèents (DRT)
*Grönnegs (GOS)
*Stellingwarfs (STL)
*Tweants (TWD) 
**Standaardskriefwieze
*Sallaans (SDZ), Veluws (VEL) Iesselakademiespelling

## Klinkers

t Oldsaksies hef vief klinkers ehad: a, e, i, o, oe, dee't in korten en langen vorm bestonden. Wieters gaf et nog dree diftongen (tweeklanken): ai, au, eu. Oet disse vörme en de umluudvörme dervan bunt de moderne vörme ontstaon.

### Lang en kort
Aanders as et Nederlaands hef t Nedersaksies echte lange klinkers. Denk an et verskil tussen wies en fie:n, moes en doe:ve. Lange klinkers bestoat in et Nederlaands allenig in leenwoorden as freule of zone, maor in t Nedersaksies komt ze in de normale woorden veur: näolen, gaon.

### Espand en neet espand
Dat wat in et Nederlaands wal es lange klinkers eneumd wöd, bunt gin langere klinkers maor espande klinkers. Een veurbeeld is et woord hook. Dat is neet de lange variant van hok (want dat is haok), maor de espande variant dervan. Et verskil in nen **espanden klinker** (hook) en nen **neet espanden klinker** (hok) zit m neet zozeer in de lengte, maor in ho hard de klaankvormers (artikulatoren, zeg maor lippen, tonge, stembaanden ezw) an espand wordt.  Umdat neet espande klinkers (haost) allenig in eslotten lettergrepen (Platduuts: slaten sülv) veurkomt, wordt ze ok wal **of edekte klinkers** eneumd, teggenovver **neet of edekte klinkers** (apen sülv).

### Neuzenklaank
Klinkers wordt vake ook deur de neuze uutsprökken, onder invlood van nen doaropvolgenden samenstelling van nen metklinker den deur de neuze wödt uutsprökken (-m- of -n-) plus nen plofklaank (bv. in et woord *kloomp*). In et Nederlaands kump de neuzenklaank neet of nauweleks veur.

### Umluud
Et Nedersaksies (of in elk geval bepaolde varianten dervan as t Achterhooks en Twaents) hef net as t Duuts t verskiensel dat bepaolde klaanken verandert in n antal verbugingen van t woord. Veural bi'j et maken van t meervold (weg→waege), t verkleinwoord (bak→bäksken, bos→bösken) of den daarden persoon enkelvold van t warkwoord (lopen→hee löp) kump dat veur. Dit verskiensel wörd in et Duuts Umlaut eneumd, in et Platduuts umluud, en dat leste woord is in dit artikel ovver enommen. 
Deur den umluud onstaot weer ni'je klaanken, zo as bi'j bos→bösken, maor neet altied. Den umluud van a is ä, wat samenvölt met den e. Den e zelf hef gin umluud.

### Kombinaatsies
De dree vörme lang/kort, espand/neet espand en umluud/gin umluud kö'j kombineren per klinker, waordeur et ne hele riege meugelikheden gif. Neet alle kombinaatsies bestaot ok echt, beveurbeeld espand hef gin verskil in lang/kort. De tabellen hieronder geft n ovverzicht van de klinkers en of eleide kombinaatsies in et Nedersaksies.

### a-vörme

#### Eenklaanken

#### Tweeklaanken

### e-vörme
#### Eenklaanken

#### Tweeklaanken

### i-vörme
#### Eenklaanken

#### Tweeklaanken

### o-vörme
#### Eenklaanken

#### Tweeklaanken

### oe-vörme
#### Eenklaanken

#### Tweeklaanken

### ei-vörme (altied tweeklaank)

### ui-vörme (altied tweeklaank)

### au-vörme (altied tweeklaank)

### Sjwa

## Metklinkers
Hanenkreeien

Et **Hanenkreeien** is nen sport wat völle in et laandelik gebeed van Nederlaand, en West-Europa edoan wörd. Bie dissen sport geet et der umme det nen haan binnen nen bepoalden tied zo völle of zo lange meugelik kreeit. Det leste wörd ook wal "langkreeien" eneumd.

Deelnemmers nemt nen hanen woervan at ze weett dat den völle of lange kreeit met noar de wedstried. Doar geet he in een apart hukken met een nommer, met gaas an ene kaante. Dan wordt alle huks met hanen bie mekoar ezat en geet der een kleed oawerhen.

Noa nen bepoalden tied wörd et kleed vort etrökken, zodet de hanen ineens in et felle lecht zitt. Hanen kriegnt hierduur de natuurlike drang um te kreeien. Den hanen den as et meeste kreeit binnen nen bepoalden tied hef et ewunnen. Der zit een onofhaankelik koppel juryleden dee as et spul good biehooldt.

Wedstrieden wordt vake in wedstriedverbaand eheulden; nen hanen hef ja gode en slechte daege, bievuurbeeld as ze rujen doot.

Op bepoalde steas in Nederlaand, Duutslaand en België bestoat zelfs hanenkreeivereniges. Vake zeent dit wier oonderdelen van vereniges vuur pluumveehoolders.

## Aandere deers
Vuural in België hebt ze vergeliekboare wedstrieden met veenken. Doarbie telt ze et antal moal as nen veenk slöt in et uur.

## Oetgoande verbeendiges
*et hanenkreeimuseum
*Mear informasie
*Duutse site met informasie oawer Bergse kreeiers
Nedersaksisch I

Hier stoat woorden die of in 't **Nedersaksisch mit I begunt** oet 't Nedersaksisch woordenboek. De woorden bint underverdield op alfabetische volgorde van 't Nederlaandse woord. 

## Iedereen
*Nederlands: *iedereen*

*Achterhooks: ...
*Drèents: ...
*Grönnegs: 
***elkenain*
***elk*
***aal*
*Sallaans: 
**Vechtdals:
***iederiene* (klink as: *idriene*)
*Stellingwarfs: ...
*Tweants:
***iederene*
***alman* (eulderwetser)
*Urkers: ...
*Veluws: *iedereen*, *iederene*

## Iemand
*Nederlands: *iemand*

*Achterhooks: ...
*Drèents: ...
*Grönnegs: 
***aine* (ev)
***gounend* (mv)
***welken* (mv)
*Sallaans: 
**Vechtdals: *iene*, *ienn*
*Stellingwarfs: ...
*Tweants: 
***ene*, *eenn*
***iemand*
****niemand*
****ginne*, *ginn*, *ginene*
****nums*
***wei* (Eanters, bv. "*hef dr nog wei beeld?*")
*Urkers: ...
*Veluws: 
***een*, *ene*
***ien*
***iemand*
***imes* (Barreveld)

## Imiteren
*Nederlands: 
***imiteren*
***nadoen*

*Achterhooks: ...
*Drèents: ...
*Grönnegs: 
***noadoun*
***noabaauweln*
***noakaauweln*
*Sallaans: ...
*Stellingwarfs: ...
*Tweants: 
***noadoon*
***noa-aapn*
***ofkiekn*
*Urkers: ...
*Veluws: 
***naodoen*, *naodoon*
***nao-apen*

## Inboedel
*Nederlands: 
***inboedel*
***inventaris*

*Achterhooks: ...
*Drèents: ...
*Grönnegs: 
***in-/ienboudel/-barrel*
***boudel/barrel*
***eventoarie*
*Sallaans: ...
*Stellingwarfs: ...
*Tweants: 
***bodel*, *boedel*
***hoesroad*
***spul*
*Urkers: ...
*Veluws: *inboedel*
Nedersaksisch Q

Hier stoat woorden die of in 't **Nedersaksisch mit Q begunt** oet 't Nedersaksisch woordenboek. De woorden bint underverdield op alfabetische volgorde van 't Nederlaandse woord. 

## Qua
*Nederlands: 
***qua*
***wat betreft*

*Achterhooks: 
***wat ... angeet/betröf*
*Drèents:
***wat ... anbelangt* (ZWZ)
***wat ... angiet* (ZWZ)
*Grönnegs: *wat ... aangaait*
*Sallaans: ...
*Stellingwarfs: ...
*Tweants: *wat ... angeet/betreft*
*Urkers: ...
*Veluws: *wat ... angeet/betref*

## Quaestor
*Nederlands: 
***quaestor*
***fiscus*
***penningmeester*

*Achterhooks: ...
*Drèents: ...
*Grönnegs: *puutholder*
*Sallaans: ...
*Stellingwarfs: ...
*Tweants: 
***penningmeaister*
**"*den at oawer de ceantn geet*"
*Urkers: ...
*Veluws: 
***penningmeister*
***dee over de centen geet*

## Quiche
*Nederlands: *quiche*

*Achterhooks: ...
*Drèents: ...
*Grönnegs: 
***kies*
***aaiertoart/-toarde*
*Sallaans: ...
*Stellingwarfs: ...
*Tweants: 
**wörd in Tweante vake as niejmoods en kak ezeen, doarumme bestoat hier gin (positieve) wöarde vuur
*Urkers: ...
*Veluws: 
***quiche*
***hartige taarte*

## Quitte
*Nederlands: *quitte*

*Achterhooks: ...
*Drèents: *liek*
***Wi'j doet liek um liek, dan hebbe wi'j èvenveule* (Giesbrogge)
*Grönnegs: *liek*
*Sallaans: ...
*Stellingwarfs: ...
*Tweants: 
***liek*
***eavn*
*Urkers: ...
*Veluws: *liek*

## Quotum
*Nederlands: *quotum*

*Achterhooks: ...
*Drèents: ...
*Grönnegs: *kwoot*
*Sallaans: ...
*Stellingwarfs: ...
*Tweants: *kwootum*
*Urkers: ...
*Veluws: *quotum*
Nedersaksisch X

Hier stoat woorden die of in 't **Nedersaksisch mit X begunt** oet 't Nedersaksisch woordenboek. De woorden bint underverdield op alfabetische volgorde van 't Nederlaandse woord. 

## Xenofobie
*Nederlands: *xenofobie*

*Achterhooks: ...
*Drèents: *xenofobie*; mèensen van aanderwaor nuumt ze vake *vrömd volk*
*Grönnegs: *vrumdenbenaauwte*
*Sallaans: ...
*Stellingwarfs: ...
*Tweants: 
***vrömdenverachtige* (bedacht woard)
**In Tweante is dr nit echt één woard vuur, wal zeent dr verskeaidene oetdrokkings:
****Boetnmaarksen*, *~moarksen*
****Ene van oawer vear*
*Urkers: ...
*Veluws: 
***xenofobie*
***vremdenverachting* (niej uut-edoch woord)

## Xylofoon
*Nederlands: *xylofoon*

*Achterhooks: ...
*Drèents: ...
*Grönnegs: *silefoon*
*Sallaans: ...
*Stellingwarfs: ...
*Tweants: 
***(k)silofoon*
***tingeldeenk*, *~spul*, *~rek* (neosassisme)
*Urkers: ...
*Veluws: *silefoon*
Tee (draank)

**Tee** is nen draank den at wörd verkreegn duur blaaks van de teeplaante (camellia Sintensis) in water te kokn. t Is ontdekt in Sjina n poar doeznd joar terugge, en via de Engelse kolonies noar de Westerse wearld ebracht. Rechtevoort beent dr grote teeweaides in t hele Azië. In Engelaand wörd, aanders as in de rest van Europa, mear tee as koffie edreunkn en de dag hef doar zelfs n spesjaal teemomeant.

## Tee in t Neersassiese gebeed
In Tweante wörd tee meesttieds as nen vrouwndraank ezeen. Oawer t algemeen wörd dr meer koffie as tee edreunkn. "Tee is vuur zeke leu" wörd vake zegd. Toch beent der verskeaidne teefabrieken in t Neersassiese gebeed, zo as dee van Houwerzijl in Grönningn en dee in Leer in Oost-Freeslaand.

Ne spesjale positie in de teewearld neamp Oost-Freeslaand in. De teefabrikant "Bünting" bie Leer is ene van de grötste teefabrikanten van Duutslaand. Dat keump duurdet dr in Oost-Freeslaand ne echte teekultuur besteet. Dr wördt wal es beweard dat dr in Oost-Freeslaand mear tee edreunkn wörd as in Engelaand. Tradisjoneel wörd elk uur ne komme tee edreunkn. t Tradisjonele Oost-Freeske teeservies besteet oet nen teepot, köpkes op sköttels en n leppelken dr in, n känneken room (of koffiemelk) en n pötjen met kandiessuker-brokken (*kleuntjes*). De echte "*Oostfresentee*" wörd emaakt duur de tee in n apart netjen of ziejken te doon en det in n pot met koknd water te doon. As de tee in t water etrökn is, wördt t leppelken in t köpken teegn n raand ezat en wördt de tee in eskeunkn. Doarnoa wördt n room laanks t leppelken in de tee eskeunkn, woerduur dr n wolkjen ontsteet. As leste wörd dr n kleuntjen in edoan met nen sukertang.

In den Achterhook besteet der nen tee-tied, krek as in England. Traditioneel drinkt Achterhookers um twee uur tee en de riekeren Achterhookers um dree uur. Disse tradietsie wöd neet mear so völle gebroekt.

## Kloarmaakn
Tradisjoneel wörd tee emaakt duur water te kokn en doar n zäkn met teeblaaks in te hangn. De teesmaak trekt dan duur t water en t water kö'j dan dreenkn. As oe det nit zeute genog is, kö'j doar nog noar eegne smaak suker en (meesttieds vuur kleaine keender) meelk bie doon.

t Kloarmaakn kan met verskeaidene apparaatn, mear t teemaakn is nog aait van koknd water en teeblaaks ofhaankelik. Dr besteet ook oplöstee, n poeder van emaaln teeblaaks dat oplöst in t water.

## Smaak
Tee hef ne wat bitterzeute smaak. Doarumme wörd dr vake wat suker bie edoan. Ook beent dr rechtevoort kruudntee en vruchtntee te kriegn. An t teezäkn beent dan, nöast de gewone teeblaaks, ook nog vruchtn of kruudn bie edoan. Hierduur krig de tee ne extra smaak. Vuurbeeldn hiervan beent rooibos, kers en mango, mear t anbod is onmeundig groot en dr wordt ook too verdan nieje dinge oet edacht.
Begraafplaatse Bargklooster

De **Begraafplaatse Bargklooster** (*Bergklooster* in 't Nederlaands) is een begraafplaatse op de Agnietenbarg in Noordoost-Zwolle die as in 1399 is in-ewi'jd.

## Geschiedenis
Oorspronkelijk maakten dit karkhof diel uut van een kloostercomplex van de Breurs van 't Gemiene Lèven, mar vandage is 't allennig nog een begraafplaatse. 't Kloostercomplex wördden maank 1581 en 1591 of-ebreuken deur 't protestantse gemientebestuur van Zwolle. De oldste grove is die van Jan Mulert (1540), die as oorspronkelijk in de kloosterkarke lag. In 1998 hebt ze de funderingsresten van 't klooster evunden.

## Thomas a Kempis
Bi'j de ingaank van de begraafplaatse stiet een monument veur Thomas a Kempis, de schriever van de *[[Naovolging van Christus]]*, die as hier in 1406 bi'j een kloosterörde gunk. 't Is ontworpen deur de architect Pierre Cuypers. 't Monument is een rechtoaverend staonde plaot mit daorop een Keltisch kruus. Hierin bint de symbolen van de vier evangelisten verwarkt.

Thomas a Kempis lag vrogger ok begraven op Bargklooster, mar zien resten bint nao veul ummezwarvings as reliek terechte komen in de Basiliek van Oeze Lieve Vrouwe ten Hemelopneming in 't centrum van Zwolle.

## Graven van bekende Nederlaanders en Zwollenaoren
### Johan Mulert
Johan Mulert was de bezitter van de Oaveriesselse havezate Kranenbörg en de zeun van Lubbert Mulert en Johanna van den Clooster.

### Albertus van Naamen van Eemnes
Mr. Albertus van Naamen van Eemnes (Zwolle, 27 febrewaori 1828 - Den Haag, 7 meert 1902) was een Nederlaandse parlementariër. Hi'j was een emaotigd liberale politicus.

### Cornelis Backer
Jonkheer Cornelis Backer (Grunnen, 20 november 1798 - Zwolle, 30 juni 1864) was lid van de Tweide Kamer en gouverneur van Oaveriessel van 1850 töt 1864. Hi'j was een conservatief politicus.

### Amoene van Haersolte
Jonkvrouw Ernestine Amoene Sophia van Holthe tot Echten (Utrecht 23 febrewaori 1890 - Dalsen, 1 augustus 1952) was een Nederlaandse prozaschriefster en de eerste winnares van de P.C. Hooft-pries.

### Klaas Voskuil
Klaas Voskuil (Zwolle 2 december 1895 - Naarden, 22 jannewaori 1975) was journalist, heufdredacteur van *[[Het Vrije Volk]]* en radio-columnist.

### Arie Wapenaar
Arie Wapenaar (Vlaardingen, 1883 - 1967) was onderwiezer en schriever.

## Flora en fauna
Op de begraafplaatse viej de zeldzame knoflookpadde. Ok viej hier de grootste gruiplaatse van 't doevekruud in Nederlaand. In augustus 2007 telden ze hier 4.000 bluiende plaanten. 't Totale antal bedreug 11.000.

## Rifferenties


## Uutgaonde verwiezing

* Officiële webstee
Boer

n **Boer** is aine dij deur middel van de natuur produkten moakt. Over t aalgemain wordt der onderschaaid moakt tuzzen *laandbaauwers* en *veeholders*. Boer is t oldste beroep ter wereld en wordt zain as de boases van de mìnselke beschoaveng. t Is as eerste ontstoan in Mesopotamie, t noudoagse Irak en het zok doarnoa over de wereld verspraaid. Noord- en Oost-Nederlaand worden over t aalgemain kenmaarkt deur veul laandbaauw en veeholderij. Doardeur wordt de toal Nedersaksisch ook wel zain as boers, ook aal is de toal nooit allend deur boeren proat. Töt in de 19e/vrogge 20e eeuw praotten ok de hoge börgeri'je nog Nedersaksisch; nog langer terogge ok de adel.

## t Woord boer in t Leegsaksisch gebied
In Grönnen, Twìnte en t Drìnt kin t woord boer ook aachter ales plakt worden woar n kroampje van op maarkt staait. Zo kin der n patatboer wezen, n neutenboer, n tutenboer, kezenboer, bloumenboer, enz. Dit komt deurdat vrouger elk laandbaauwprodukt deur n apaarte boer moakt en verkoft wör. Ien de middelaiven haar man den bieveurbeeld n wöddelboer, n praaiboer, n kezenboer, n swienenboer, enz. Loater, dou dizzent veraind wörren as gruinteboer en slachter, kwammen der ook nije produkten op de maarkt, zo as neuten, bloumen en cds. In Twìnte kin man zulfs spreken van n vrachtboer, as n transportbedrief bedould wordt. Dit stamt oet de tied dat veul boeren nait genog verdainden mit laandbaauw, en doarom omschoakeln deden noar transport. Lèste joaren kìn man in Twìnte ook spreken van n shoarmaboer of kebabboer veur aine dij n zoakje mìt dizze vlaaisgerechten het.
Ems

**Ems** kan verwiezen naor:

*Ems (revier) - n revier ien t noordwesten van Duutslaand
*Emst of **Ems** - een därpien op de Veluwe
Zuudwest-Frieslaand

**Zuudwest-Frieslaand** (Fries: *Súdwest-Fryslân*) is een gemiente in de perveensie Frieslaand, de gemiente leit in et zuudwesten van de perveensie. De gemiente bestaot sund 1 jannewaori 2011 nao de fusie van vuuf gemienten. De gemiente het 89.987 inwoners (1 jannewaori 2020) en is mit een oppervlakte van 841,56 km² de grootste gemiente van Nederlaand, de verdieling van laand en waeter is 523,01 km² laand en 384,86 km² waeter.

## Ontstaon
De gemiente Zuudwest-Frieslaand is op 1 jannewaori 2011 ontstaon deur et saemenvoegen van vuuf gemienten in de zuudwesthoeke van Frieslaand. Et gaot om de gemienten Bolsward, Ni'jeferd, Sneek, Woonserediel en Wymbritserediel.

In anloop naor de fusie wodde in april 2009 in de vuuf gemienten deur de gemienteraoden stemd over de herindieling. In de gemiente Bolsward wodde unaniem veur de fusie keuzen, in  Ni'jeferd, Woonserediel en Wymbritserediel was allienig de FNP tegen. Hier kwam uut dat 95% van de raodsleden veur weren. Neffens een onderzuuk in de Liwwadder Kraante van 16 jannewaori 2010 is 54% van de ondervraogde burgers veur de herindieling.

Per 1 jannewaori 2014 is de gemiente uutbreid mit een diel van de opheven gemiente Boornsterhem. Et gaot om de dörpen Deersum, Poppingewier, Rauwerd, Siebraandeburen en Terzool. Veerder het de gemiente Littenserediel besleuten om uterlik 2018 opheven te worden. Van disse gemiente zullen dan 15 dörpen overgaon naor Zuudwest-Frieslaand.

## Woonplakken
De gemiente Zuudwest-Frieslaand bestaot uut 69 woonplakken, daorvan bin d'r zes Friese elf steden en 63 dörpen. De raod het zien zetel in Ielst. De aandere plakken binnen:

## Uutgaonde verwiezings
* Officiële webstee van de gemiente Zuudwest-Frieslaand
* Fusie Zuudwest-Frieslaand, over de fusie van de gemienten

## Referenties
TT Assen

Den **TT Assen** is nen joarleksen motorrace op t Circuit van Dreante bi'j Assen, in de Nederlandse previnsie Dreanthe. Traditioneel wörd den TT Assen eholden op den veerden zoaterdag in juni. Alle Grand Prix klassen komt hier aan bod. Deur de inkrimping van t antal klassen bunt dit teggenswoardeg 125 cc, 250 cc en Moto-GP. Vrogger maken ook 50 cc/80 cc, 350 cc en ziedspannen hier deel van oet. Sinds een paar joar wörd de ziedspanklasse wal verreden op den wedstrieddag, moar mek ze geen deel meer oet van de Grand Prix. **TT** is ne afkorting van Tourist Trophy.

Veurafgoand an den TT bunt der een paar trainingsdage en kwalificatieraces veur goeie startposities. In de wekke veurofgoand an den TT is der in Assen de zogeneumde *SPEEDWEEK*. In disse wekke bunt der de verskeidene kanten van de motorsport te zeen. Ok bunt der ne karmisse en t TT-festival te bezeuken. 

## Geskiedenis

Den eersten race wodden organiseerd deur 'Motorclub Assen en Omstreken' op 11 juli 1925 oaver n parkoers met ne lengte van 28,4 kilometer. Neet oaver n glad estrekken circuit, moar over klinkerweage tussen Dreantse darpen. In dissen eersten race was der zelfs n stuk onverharde weg in t trajekt op-enomen. De route leep oaver Borger, Schoonloo en Grolloo. Dissen eersten race wodden ewonnen deur Piet van Wijngaarden op nen 500 cc Norton met ne gemiddelde snelheid van 91,4 kilometer per uur.

De joaren doarnoa wodden den race verreden op een stroatencircuit dat langs de volgende punten voeren: De Haar, Barteldsbocht (bi'j Assen), Oude Tol (halverweage Hooghalen), Hooghalen, Laaghalen, Laaghalerveen.

In 1951 reed den Italiaan Umberto Massetti met zienen 500 cc Gilera ne snelste ronde met n gemiddelde van 161,4 km/u. In 1954 kwam den Brit Geoff Duke tot 169,7 km/u moar toon was n deel van t trajekt tussen Assen en Hooghalen asfalteerd. Tot 1955 wodden dit olde circuit gebroekt, doarnoa wodden t ni'je circuit in gebroek enommen woarvan t vaste circuit van noo n (klein) deel uitmek.

Et olde circuit wödt teggenswoordeg deursneden deur de A28.

## Nederlandse winnaars
* Paul Lodewijkx, 50cc Jamathi, 1968
* Wil Hartog, 500 cc Suzuki, 1977
* Jack Middelburg, 500 cc Yamaha, 1980
* Egbert Streuer en Bernard Schnieders LCR/Yamaha ziedspan, 1987
* Egbert Streuer en Peter Brown LCR/Yamaha ziedspan, 1991
* Hans Spaan, 125 cc Honda, 1989

## Andere bekende Nederlanders
* Drikus Veer (geb. 1919) deelnemmer in de periode 1937 tot 1957.
* Boet van Dulmen
* Jan van Veen
* Jan de Vries won verskeidene GP's in de 50cc klasse, maar wist nooit de TT van Assen op zienen naam te zetten. Hee wodden wal dree kere tweede in Assen.
* Aalt Toersen
* Jos Schurgers
* Jaap Timmer alias Mister TT

## Winnaars vanaf 1925 tot 1945

## Winnaars vanaf 1946 tot 1948

## Winnaars vanaf 1949 ([[FIM]])

## Antal oaverwinningen per mark
Ilse DeLange

***Ilse DeLange*** is de artistename van **Ilse Annoeska de Lange** (Almelo, 13 mei 1977), ne neaderlandske sangeresse. Sy wün in 2004 en 2009 nen Edison en öäre albums bereikeden meyr as teen keyr platina.

## Diskografy

### Albums

|- align=center
|align=left|*[[World of hurt]]*||1998||15-08-1998||1(4wk)||138|| 5x platina
|- align=center
|align=left|*Dear John*||1999||09-10-1999||3||48|| 1x platina
|- align=center
|align=left|*Livin' on love*||2000||18-11-2000||5||52|| 1x platina
|- align=center
|align=left|*Clean Up*||2003||26-04-2003||1(5wk)||42|| Gold / Edison Award
|- align=center
|align=left|*[[Here I am 1998-2003]]*||2003||08-11-2003||5||30|| Gold
|- align=center
|align=left|*[[The Great Escape (album van Ilse DeLange)|The Great Escape]]*||2006||24-06-2006||1(7wk)||89|| 2x platina
|- align=center
|align=left|*[[Live (Ilse DeLange)|Live]]*||2007||03-11-2007||4||18|| Gold
|- align=center
|align=left|*[[Incredible]]*||2008||25-10-2008||1(1wk)||46*|| Platina
|- align=center
|align=left|*[[Live in Ahoy]]*||2009||29-08-2009||1(2wk)||2*|| 
|}

### Singles

|- align=center
|align=left|*I'm not so tough*||1998||27-06-1998||35||3||
|- align=center
|align=left|*World of hurt*||1998||29-08-1998||tip11||-||
|- align=center
|align=left|*I'd be yours*||1998||28-11-1998||tip4||-||
|- align=center
|align=left|*Flying blind*||1998||-||||||
|- align=center
|align=left|*When we don't talk*||1999||03-04-1999||tip21||-||
|- align=center
|align=left|*Livin' on love*||2000||21-10-2000||37||2||
|- align=center
|align=left|*Shine*||2002||06-04-2002||34||5|| med *Rosemary's Sons*
|- align=center
|align=left|*No reason to be shy*||2003||17-05-2003||tip4||-||
|- align=center
|align=left|*Before you let me go*||2003||05-07-2003||4||10|| med *Kane*
|- align=center
|align=left|*Wouldn't that be something*||2003||-||||||
|- align=center
|align=left|*All the answers*||2004||-||||||
|- align=center
|align=left|*Als je iets kan doen*||2005||15-01-2005||1(4wk)||9|| med *Artiesten voor Azië*
|- align=center
|align=left|*Blue*||2005||05-03-2005||23||5|| med *Zucchero*
|- align=center
|align=left|*The great escape*||2006||10-06-2006||11||22||
|- align=center
|align=left|*The lonely one*||2006||28-10-2006||18||16||
|- align=center
|align=left|*I love you*||2007||24-02-2007||26||5||
|- align=center
|align=left|*Reach for the light*||2007||19-05-2007||tip11||-||
|- align=center
|align=left|*[[So incredible]]*||2008||27-09-2008||6||21|| #1 in de Single Top 100
|- align=center
|align=left|*[[Miracle]]*||2008||24-01-2009||1(2wk)||20||
|- align=center
|align=left|*Puzzle me*||2009||02-05-2009||5||17||
|- align=center
|align=left|*We're alright*||2009||05-09-2009||30||1*||
|}

## Uutgånde verwysing
* Officiele websteade
CSI

De ofkörting kan verskeaidene dinge inhooldn:

*Crime Scene Investigation - Ne geleefde televisieriege oawer spoernoonderzeukers bie misdoad.
*Concours de Saut International - Ne indeling veur springconcoursen in de peerdesport
**CSI Tweante - Internasjonaal springruutersfeest in Geestern
CSI Tweante

**CSI Tweante** is n internasjonaal veerdaags peardesportfeest in Geestern, Tweante. Hierbie wordt wedstriedn eheuldn, en 's oawnds is dr feest met muziekbandjes.

t Festival is zo groot det dr spesjale oetzeandiges op regionale en nasjonale tellevisie an ewiedt wordt. Doarnöast wörd dr n spesjaal *glemmig* blad edrukt vuur de wedstriedn, de *[[Concours de Saut International|CSI‎]] Twente Society*.

## Geschiedenisse
Umdet Tweante bekeand steet as t gebeed woer at leu en pearde al verskeaidene eewn laank met mekoar saamngoat, kan t nit aans as det hier dan ook grote wedstriedn eheuldn wordt.

Noa n Tweedn weerldoorlog begun CSI Tweante as kleainn laandelikn wedstried in de weaidelaandn van oarve Maathuis. Seend 1975 is t internasjonaal. Heugtepeunt is de stried um de Grote Pries van Tweante.

## Opzet
t festival is verdeeld oawer dree peardebäkke: de *Main Arena* (Heuwdbak), *Sand Arena* (Zaandbak), en de *Grass Arena* (Grasbak). Oawer veer deage wörd dan in verskeaidene klasn estreedn vuur de priezn.

## Duur de joarn
Dit zeent de grote winners van de ofgeloopne joarn:

## Oetgoande verbeendige
*CSI Tweante, offisjele webstea
Concours de Saut International

**Concours de Saut International** is ne indeling veur springconcoursen in de peerdesport. Alle CSI concoursen bunt deur de internationale federatie veur de peerdesport FEI good-ekeurd .

CSI-concoursen wodt inedeeld volgens n systeem met sterren, hoo meer sterren, hoo zwoarder de wedstried, en ok hoo meer priezengeld.  Et antal sterren löp van 1 tot 5.

* CSI*****: Priezengeld 500.000+ (CHF). De peerde mot op zien minst 7 joar old wean.
* CSI****: Priezengeld van 250.000 tot 499.999 CHF. De peerde mot op zien minst 7 joar old wean.
* CSI***: Priezengeld van 100.000 tot 249.999 CHF. De peerde mot op zien minst 7 joar old wean.
* CSI**: Priezengeld van 50.000 tot 99.999 CHF. Maksimale heugte 1.45m. De peerde mot op zien minst 6 joar old wean.
* CSI*: Priezengeld van 49.999 CHF of minder. Maksimale heugte: 1.40m. De peerde mot op zien minst 6 joar old wean.

De CSI Tweante hef bi'jveurbeeld 4 sterren.

Dernoast, snelheid en heugte könt van wedstried tot wedstried verskillen. Veur de landenwedstried, den boet ehollen wödt, 4* and 5* wedstried mot 400 m per minute rieden, 375 mpm veur 3* wedstrieden, en 350 veur 1* en 2* wedstrieden. Alle binnenwedstrieden wodt ereden met 350 mpm. 

## Andere oetdrukkingen
* CSIO: Officieel Internationale Wedstried (zoas de Olympiese spöllen, World Equestrian Games, ezw)
* CSI-W: minimum $50,000 USD
* CSI-Y/J?V: wedstrieden for junioren (14-18 years old), jonge ruiters (16-21), of veteranen (Vrouwleu 45 joar of older, mansleu 49 of older)
Ploatsnoambred

n **Ploatsnoambred** is n bred dij bie de iengaang van n ploats staait. Onder de ploatsnoam staait de noam van de gemainte woar of de ploats ien ligt, behaalve as de ploatsnoam liek is aan gemaintenoam.

n Ploatsnoambred betaikent ook aaltieds n maximumsnelhaid van 50 km/u, môr voak wordt der veur de dudelkhaid nog n verkeersbred mit de maximumsnelhaid onder n ploatsnoambred zet. Sums wordt der toch n hogere toustoane snelhaid aangeven, bieveurbeeld op rondwegen.

Voak zit der onder n ploatsnoambred nog n lutje bred mit n tekst as "*Welkom*" bie t binnenrieden en "*Tot ziens*"  bie t verloaten van de ploats.

Bie n gehucht of noaberschop is der voak gain offisjele bebaauwde kom, hierdeur geldt der bie dit ploatsnoambred automoatisch gain legere maximumsnelhaid. Hier staait dan voak n ploatsnoambred ien t negatief: n wit bred mit blaauwe of swaarte letters.

## Twijtoalege ploatsnoambreds
* Sunt de joaren '50 staait der ien de provìnzie Fraislaand noast de Nederlaandse ploatsnoam, ook de Fraise noam op t bred. Ien gounen gemainten (zoas Dantumadail) stoan allinneg de Fraise ploatsnoamen op t bred.  
* De provìnzie Grunnen het hier ook over noadocht, môr oetìndelk is t nait deurgoan.
* De Limbörgse gemainte Weert, het sund 15 juli overaal twijtoalege ploatsnoambreds.
* Ien Luxembörg hebben ze ook overaal twijtoalege ploatsnoambreds.

## Boetende hìnwiezen
* Webstee mit foto's van ploatsnoambreds van aal ploatsnoamen ien Nederlaand
Gijs Jolink

**Gijs Jan Piet(er) Jolink** (Eanske, 8 juni 1971) is nen Achterhooksen muzikaant en leedjesskriever, en mek deel oet van de boerenrockbands Jovink en de Voederbietels en de Motorband. Hee is de zönne van Bennie Jolink van den band Normaal. 

Samen Hendrik Jan Lovink was e oprichter van den "rock en lol" band Jovink en de Voederbietels in 1992, en hee skreef völle van de muziek in de vrogge joaren van den band. Zienen muzikalen loopbaan begon e as gitarist/zanger en later wodden e bassist en zanger. Andere leden van de band bunt Hans Bouman (Mongo) en Hendrik Jan Bökkers.

Gijs spölt ok in de 'Motorband' samen met zien vaa Bennie Jolink, Hendrik Jan Lovink en Jan Willem Tolkamp.

Hee wodden geboren in Eanske, en wont teggenswoordeg in Hummel.
Brammershoop

De **Brammershoop** is een goeddiels of-egraven heugte op 't Ellertsveld bi'j 't Drèentse dörpien Eeserveen in de gemiente Börger-Oring. In 1900 lag de Brammershoop 20,4 meter boaven NAP, vandage 16,9 meter. Bi'j de bulte langes löp ok de Brammershoopstraote.

De plaatsen Ellertsveld en Brammershoop bint verbunden mit de bekende Drèentse sage van Ellert en Brammert, twei reuzen die op de heide weunden en veurbi'jgangers beroofden en zölfs vermoordden. De Encyclopedie Drenthe Online schrif det 't Ellertsveld en de Brammershoop vernuumd bint naor de rovers; volgens de onderzuker van volksverhalen Ruben Koman bint de namen van de rovers waorschienlijk uuteprakkezeerd naor anleiding van de niet meer begrepen eerdriekskundige namen Ellertsveld en Brammershoop.

## Rifferenties
Ellertsveld

't **Ellertsveld** is een netuurgebied bi'j 't dörp Schoonoord in de Drèentse gemiente Börger-Oring. In 't gebied lig 't hunebed de Papeloze kerk. Bi'j 't Ellertsveld lig 't openlochtmuseum Ellert en Brammert.

't Gebied is tègenswoordig nog aordig bebost, mar was in vleden eeuwen een uutestrekt heideveld.

Op 't Ellertsveld lig de bulte de Brammershoop. De plaatsen Ellertsveld en Brammershoop bint verbunden mit de bekende Drèentse sage van Ellert en Brammert, twei reuzen die op de heide weunden en veurbi'jgangers beroofden en zölfs vermoordden. De Encyclopedie Drenthe Online schrif det 't Ellertsveld en de Brammershoop vernuumd bint naor de rovers; volgens de onderzuker van volksverhalen Ruben Koman bint de namen van de rovers waorschienlijk uuteprakkezeerd naor anleiding van de niet meer begrepen eerdriekskundige namen Ellertsveld en Brammershoop.

## Rifferenties
Ruben Koman

**Ruben A. Koman** (Dordrecht, 1979) is een Nederlaandse etnoloog die hum richt op de vertelcultuur in Nederlaand. Vanof 2006 is hi'j projectleider volksverhalen bi'j 't Meertens Insituut.

Koman studeerden in 2002 of in Den Haag op informatiedienstverliening en -management. In 2005 verscheen zien eerste boek, *Bèèh...! Groot Dordts volksverhalenboek*. Naor anleidige daorvan hebt ze een jaor later de vaste tentoonstelling *Bèèh...! Groot Dordts volksverhalencafé* lös edaone in 't Dordtse café De Reiziger.

In 2006 kwaamp zien *Dordtse volksverhalenkaart* uut, evolgd deur *Dalfser Muggen: volksverhalen uit een Overijsselse gemeente*, daorin vertellegies verzameld bint uut de plaatsen in de gemiente Dalsen. Ok in 2006 wördden hi'j projectleider volksverhalen bi'j de ofdieling DOC Volksverhaal i.o. van 't Meertens Instituut. In 't eerste jaor van zien anstelling hef hi'j onder meer veldwark edaone in Grunnen en Noord-Braobaant.

Koman is mit-oprichter en vice-veurzitter van Stichting Vertelcultuur, daorin maotschoppelijke parti'jen op 't gebied van vertelcultuur in Nederlaand in de maande warkt. Hi'j is ok redacteur van 't blad *Vertel eens* en was gastredacteur van 't Dagblad van het Noorden.

## Bibliografie
**Bèèh...! Groot Dordts volksverhalenboek: een speurtocht naar volksverhalen, bijnamen, volksgeloof, mondelinge overlevering en vertelcultuur in Dordrecht*. Profiel, Beem (2005)
**Dalfser Muggen, volksverhalen uit een Overijsselse gemeente: mondelinge overlevering, volksgeloof en vertelcultuur in Dalfsen, Hoonhorst, Lemelerveld, Nieuwleusen, Oudleusen e.o.*. Profiel, Beem (2006) 
**Wonderbaarlijk Dordrecht: middeleeuwse mirakelen en wonderverhalen van nu*. De Stroombaan en Gemiente Dordrecht, Alblasserdam (2007)
**Ellert en Brammert: een reuzenclaim van een 'Drents' roversverhaal.* Profiel, Beem (2008)
*Mit T. Meder en G.W.J. Rooijakkers: *Canon met de kleine c: 50 verhalen en liederen bij de Canon van Nederland*. Profiel, Beem (2008)
*Mit W. de Blécourt, J. van der Kooi en T. Meder: *Verhalen van stad en streek: sagen en legenden in Nederland*. Bert Bakker/Prometheus, Amsterdam (2010)
**De vrolijke avonturen van Bartje Poep*. Profiel, Beem (2011)

## Bron
Mitwarkersbladziede van Ruben Koman op de webstee van 't Meertens Instituut
De Graafschap

**De Graafschap** oet Deutekem is nen voetbalklub in de Nederlandse Eredivisie. Den klub is op-ericht op 1 februari 1954. Euren bi'jnaam is de *Superboeren*.

Noar anleiding van de Watersnoodwedstried en umdat KNVB der neet an wol um het profvoetbal in te voeren, wodden den 'wilden bond', NBVB opgezat. In dissen bond zol profvoetbal espöld wodden, woarveur ni'je klubs op-ericht wodden. In Deutekem wodden onder leiding van den heer Roodbergen den klub **De Graafschap** op-ericht. In Deutekem was doarveur nog nooit topvoetbal espöld. Toon de NBVB en KNVB fuseerden, trad De Graafschap too tot de normale (prof)kompetitie. 
Op 4 september 1954 waren der zo'n 12.000 kiekers bi'j de eerste wedstried, De Graafschap - Fortuna '54 op Den Vieverbarg, dee endegden in 1-1.  De Graafschap is den enigen ploog oet de NBVB den nog zelfstandig besteet. 

Bi'j de indaeling in divisies kwam De Graafschap in de Eerste Divisie terechte, en in 1959 degraderen den klub zelfs noar de Tweede Divisie. Maar den klub voch zich weerumme en in 1973 wodden veur et eerst de Eredivisie ehaald. Sinds dee tied spöllen De Graafschap meermoals veur kortere of langere tied in de Eredivisie:
* 1973 - 1977 – De eerste veer seizoenen in de Eredivisie.
* 1981 - 1982 – Weerumkeer veur één seizoen.
* 1991 - 1992 – Weerumkeer veur één seizoen.
* 1995 - 2003 – Ne periode van acht seizoenen.
* 2004 - 2005 – Weerumkeer veur één seizoen. 
* 2007 - 2009 - Weerumkeer veur twee seizoenen (Degradatie via play-offs).

De Graafschap is nooit landskampioen ewodden en hef nooit den KNVB-beker ewonnen. Wal is den ploog in 1991, 2007 en 2010 kampioen van de Eerste Divisie ewodden.

Den club hef n tenue met n horizontaal blauw (thoes) of greun (oet) met wit estreept shirt en ne witte bokse. 

## Bronnen
Leo-Stichting

De **Leo-Stichting** (ok wel Klein-Borklo) is n klein darp twee kilometer ten zuden van Borklo. Et lig in den Geldersen Achterhook, kortbi'j de buurtschop Diekhook.

## Geskiedenisse
Et darp is in de 18e eeuwe ebouwd deur de Rooms-kattelieke karke. Et was t landgood *De Drietelaar* oet de arven van Wessel van Eyll, nen Rooms-Kattelieken karkmeister oet Zutfent. In 1898 wier t darp deur de Rooms-Kattolieke karke ingewi'jd as opvangplaatse en opvoedingsgesticht veur jongs dee-t neet langer thoes wonnen konden. Het heetten toon nog *Leo-Gesticht*. 

De Fraters van Utrecht nammen in 1908 het onderwies oaver van de Broeders van Amsterdam. Zee stichtten onder meer ne Tuinbouwskole en ne Technische Skole

Tot in de joaren zeuventeg van de 20e eeuwe is dit internoat eblevven. Bi'j dit internoat was ok ne skole, huze veur de gäste, huze veur de fraters, nen kapel en nen fratertuin. Doarnoa kreg et ne bestemming as justitiële inrichting, nog altied veur jongeleu dee-t um verskeidene gronden neet thoes wonnen könt.

In de joaren zesteg en zeuventeg nammen groepsleiders goandeweg de plaatse in van de fraters. Zee wodden noar Borklo e-lokt met nen wonning, in ne tied dat der in Nederland sproake was van wonningnood. Zo kwam-p der op t terrein n wieksken met 24 huze, dee-t vanof de joaren tachteg op de vri'je markt verkocht wodden. Vanaf begin joaren tachteg trokken de fraters zich steurig meer weerumme oet het bestuur van de Leo-Stichting.

## Teggenswoordeg gebroek
Op dit moment is Leo-Stichting, noast nen woonwiek, n internoat onder de vlagge van 's Heeren Loo, woar opsköttelingen, net zo good jongs as deerns, op-evangen wodt. Hoowal der verskeidene organisaties deur de joaren hen Leo-Stichting bestuurd hebt, is het noo meer as 100 joar n internoat woar jongeren op-evangen wodt. 

Der bunt dree stichtingen aktief: 
*Commujon (onderdeel van de Leo Stichting Groep) had der n internoat veur zo'n zesteg moeilek opvoedboare kinder. Dat verhuusde in de zommer van 2008 noar Almelo.

*Kwadrant beheert 'De Dijkhoek', n internoat veur 64 jongeleu met ne lichte verstandeleke beparking en gedragsproblemen in acht woongroepen. Doarnoast hef Kwadrant in t veurmalige fratershoes n kamertrainingscentrum veur 21 jongeren. Noa et vertrek van Commujon hef Kwadrant ziene aktiviteiten met nog ongeveer 48 opvangplekken oet-e-breid. 

*Zorg Stichting Vivence zal der nen opvang veur jongeleu met nen licht verstandeleken handikap kriegen. Doarveur bouwt CMG Investments oet Enter 24 huuskes achter et veurmalige AOC.
Diekhook

**Diekhook** is ne buurtskop in de gemeente Berkelland, in den Geldersen Achterhook.
Et lig tussen Borklo en Reurle in. Et wodden al in et joar 1236 eneumd.

Et is in den wieten umtrek bekand, umdat et restaurant en zalencentrum Kerkemeijer der zich bevund, woar völle feesten wodt ehollen, en woar ok n heel boetengebeuren is. 

## Kultuur
In de omgeaving van Diekhoek stoat völle monumentale boerderi'jen, ene doarvan is de Lebbenbrugge.  Vrogger was dit n boerenhoes, tolboerderi'je en harbarg, umdat et an den bekenden Hessenweg lag. Noo is et n museum.

## Sport
*voetbalvereneging DEO (Diekhook En Omgeaving).
*Survival Team Dijkhoek

## Oavereg
*volksdansgroep de Diekhookse Klumpkes.
Markermeer

Het **Markermeer** (ook wel: *Hoornse Poolder* of *Zudelik Ijsselmeer*) is een groot meer van omdebi'j 700 vierkante kilometer. Het meer ligt tussen Noord-Hollaand, Flevolaand en et (Noordelike) Iesselmeer in. Op de meeste plakken het et meer een diepte tussen de twee en vier meter. Et meer is vernuumd naar et schiereiland Marken, dat in et zuidwesten van et meer ligt.

Eerst weren der plannen om et meer in te poolderen in et ruum van de Zuderzeewarken, mar die plannen bin stopzet. Omdat et Iesselmeer en et Markermeer overbliefsels bin van de Zuderzee en de meren eins een gehiel vormen is et Zudelik Iesselmeer een betere naeme veur et meer.

## Geschiedenis
Veurdat de zuderzeewarken van start gongen was et Markermeer een onderdiel van de Zuderzee. In de plannen van ir. Cornelis Lely, wodde eerst de Ofsluutdiek anlegd, waordeur et Iesselmeer ontston. Hiernao woddden de poolders van de Noordoostpoolder, Oostelik Flevolaand en Zudelik Flevolaand anlegd. Daornao was et plan om ok et Markermeer in te poolderen. Om dit te doen bin ze in 1976 begonnen mit de anleg van de Houtribdiek, waor ok een weg op bouwd wodde (de N302), waordeur Lelystad en Enkhuzen mit mekeer verbunnen wodden. Sund de anleg van de diek is et Markermeer van et Iesselmeer scheiden.

Et inpoolderen is laeter niet weeromdri'jd om verschillende redenen. Zo speult et meer een belangrieke rolle in et instaandholen van de voegelstaand. Ok was et lastig veur de waeterhuushoolding in Noord-Hollaand. Deur et meer in te poolderen zol et grondwaeter in Noord-Hollaand de poolder instromen waordeur et gronwaeterpeil in de perveensie te leeg zol wodden. Hierdeur kan bi'jgelieks de grond votzakken.

In april 2007 prissenteerde staotssiktaoris Tineke Huizinga en ni'j plan veur de oolde Zuderzee. Et plan is om et gebied in drie patten te verdielen. Et Iesselmeer moet een hogere waeterstaand kriegen waor zeutwaeter in opsleugen kan wodden. Et Markermeer moet een wisselende waeterstaand kriegen veur een grotere ekelogische variaosie. Om et dadde pat, et IJmeer, moet een diek legd wodden waordeur d'r bouwd kan wodden. Veerdere uutwarking moet nog tot staand kommen.

## Waeterofvoer

Et waeter in et Markermeer wodt op drie menieren ofvoerd:

*Normaol wodt et waeter deur et Iesselmeer ofvoerd.
*Zo now en dan gebeurt dit deur de Flevolaanse vaorten. Dan komt et waeter uuteinlik uut in de Veluweraandmeren. Zodoende moet et schonere waeter uut et Markermeer de belasting van nitraot en fosfaot in de raandmeren verminderen.
*Bi'j hoog waeter wodt et waeter deur et Noordzeekenaol spuid.

## Belangrieke plakken an et meer
Een peer grote plakken die an dit meer liggen:

*Lelystad
*Almere
*Amsterdam (mit et IJmeer)
*Volendam
*Hoorn
*Enkhuzen

## Uutgaonde verwiezings
*Infermaosie over et Markermeer op de webstee van Riekswaeterstaot
Huntenpop

**Huntenpop** is n popfestival in de Achterhookse gemeente Olde Iesselstreek.
Den name verwis noar de namen van de buurtskoppen Varsselder-Veldhunten, woar et festival van 1989 tot 2008 ehollen wodden. In 2009 is et verhuusd noar et in Zillewold geleagen festivalterrein van den DRU-cultuurfabriek in Ulft.

Et festival steet der um bekend dat der noast podia veur bekende bands ok podia veur ankommend talent bunt, en wödt mangs ok wal et *Pinkpop van t oosten* eneumd.

## 2006
De 17e editie was op 11 en 12 augustus 2006.
Atreya, Backwater, Bloody Honkies, Born From Pain, Di-rect, Flaco Jimenez, Get A Grip, I Against I, Internationals, Kaizers Orchestra, Kashmir, Laberinto, Osdorp Posse, Postman, Presidents of the United States of America, Racoon, Ruby Q, Seanpenn, Shiver, Silence is Sexy, Stereo Mc's, Stevie Ann, Wheel, Within Temptation en Ysis 

## 2007
De 18e editie van t festival was op 24 en 25 augustus 2007.
Bands dee toon spölden waren onder meer Krezip, Soulfly, Die Apokalyptischen Reiter, The Toy Dolls, Subway to Sally, Madball, Rowwen Hèze, Jaya the Cat, Riverside, The BossHoss, Zita Swoon en völle andern.

## 2008
De 19e editie was op 22 en 23 augustus 2008.
De bezetting bestond onder meer oet: Liquido, Fun Lovin' Criminals, Beef, Rolling Spears, The Mahones, Beatsteaks, Saybia, Delain, Stevie Ann, Agua de Annique, Walter Trout, Hansen Tomas en völle andern.

## Oetgoande verwiezing
* Huntenpop.nl
Sevinkmölle

De **Sevinkmölle** of *Den Zorg* is ne windmölle eleagen kort bi'j t Hilgelo an de Meddoseweg in Meddo, gemeente Wenters in de previnsie Gelderland. Et is ne ronde stenen beltmölle oet 1867.

In 1916 wodden de mölle deur slechten bouwkundegen stoat stil-ezat. De möllen is doarnoa verkocht an J.W. Helder, den eur hef loaten maken. Doarnoa is de mölle tot 1928 in bedrief ewest. In dat joar weajden tijdens nen storm de wieken van de mölle. Daarna wodden de mölle gebroekt as onderkommen veur ne mechaniese maalderi'je en as opslagplaatse van de Coöperatieve Landbouwvereniging Wenters.

Tot 2000 hef de Sevinkmölle der slecht bi'j estoane. Noa de restauratie van 2000 - 2001 wodden de mölle op 30 juni 2001 in bedrief esteld deur minister Annemarie Jorritsma, zelf möldersdochter.

De mölle hef  oldhollands gevloch met nen vloch van 25 meter en is veurzeen van n koppel maalstenen, woarmet op vri'jwillege basis groan emalen wöd. Wieters wödt de benedenverdeping van de mölle as ontvangstruumte veur t noast-eleagen pannekookrestaurant gebroekt.
Barack Obama

**Barack Hussein Obama II** (Honolulu, Hawaii, 4 augustus 1961) was n 44sten en eerstn Zwartn presideant van Amerika. Tusken 3 januwoari 2005 en 16 november 2008 was hee lid van t Amerikaanse Senoat as ofveardiging van de stoat Illinois. Doarvuur was hee stoatssenator in de wetgeewnde vergaderige van denzelfdn stoat. Op 20 januwoari 2009 wör hee offisjeel an enömn as presideant. Töt 2017 hef hee presideant ewest (met twee ambtstermienen), woarnoa hum Donald Trump opvolgde.

## Leawnsloop
### Jeugd
Obama's vaar, Barack Obama Senior, was nen Luo oet Kenia. Zien moo, Anne Dunham, köm oet de stoat Kansas. Disse beaide gungn oet mekoar in 1964 toen as Barack junior twee joar oold was. Zin moo hertrouwdn met nen Indonesiër den as in Hawaii studeerdn. In 1967 verhuusdn t gezin noar Jakarta. Hee gung dr noar ne Roomske skole, mear steund in eskreewn as Moslim.

Toew at'e tiene was, gung hee wierumme noar Hawaii, en bie zinne grootooldn van zin moders kaante wonn. Töt 1979 gung hee hier noar de middelboare skole.

Noa de middelboare skole verhuusdn hee noar Los Angeles, woer as hee twee joar an t Occidental College studeerdn. Noa twee joar gung hee noar Niej-York, woer as hee verdan studeerdn an de Columbia Universiteit. Hee studeerdn of in 1983 op politikologie en Boetnlaandse Betrekkingn. Noa zinne studie deed hee oonderzeukn bie de New York Public Interest Group. In 1985 verhuusdn hee noar Chicago woer as hee projektn deed in oarmere buurtn.

In 1988 leut hee zik deupn in de United Church of Christ en gung hee hen rechtn studeerdn an de Harvard Universiteit. Hee haaldn t niejs toew as hee as eerstn zwartn ekeuzn wör as presideant van de Harvard Law Review. Zienen vicepresident was Joe Biden. Hee studeerdn in 1991 of met lof, woernoa as hee wierumme köm noar Chicago en as advokoat gung woarkn. Hee hef tusken 1993 en 2004 les egeewn an de universiteit van Chicago, terwiel as hee oonderwiel ook nog zelf advokoat was van 1992 töt 2002.

In 1989 leardn hee Michelle Robinson kenn, woermet as hee trouwdn in 1992. Ze kreegn twee dochters: *Malia Ann* (1998) en *Natasha "Sasha" (2001).*

## Oetgoande verbeending
* Barack Obama '08
* VS Senaat - Barack Obama